

 **ΕΛΛΗΝΙΚΗ ΔΗΜΟΚΡΑΤΙΑ**

**Μυτιλήνη 20-12-2018**

**Αριθμ. Πρωτ. 419**

**ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ ΚΑΙ Δ/ΘΜΙΑΣ**

 **ΕΚΠΑΙΔΕΥΣΗΣ ΒΟΡΕΙΟΥ ΑΙΓΑΙΟΥ**

**Δ/ΝΣΗ Β/ΘΜΙΑΣ ΕΚΠ/ΣΗΣ Ν. ΛΕΣΒΟΥ**

**5ο ΓΕΝΙΚΟ ΛΥΚΕΙΟ ΜΥΤΙΛΗΝΗΣ**

 **«ΒΕΝΙΑΜΙΝ Ο ΛΕΣΒΙΟΣ»**

Ταχ. Δ/νση : Μούρα 10

81100 ΜΥΤΙΛΗΝΗ

Πληροφορίες: Βαμβακίτου Σταυρούλα

Τηλέφωνο :22510-27727

Φαξ :22510-45514

e-mail : mail@5lyk-mytil.les.sch.gr

 **ΘΕΜΑ: «ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΠΡΑΓΜΑΤΟΠΟΙΗΣΗ ΣΧΟΛΙΚΗΣ ΕΚΔΡΟΜΗΣ ΣΕ ΘΕΣΣΑΛΟΝΙΚΗ- ΚΑΣΤΟΡΙΑ»**

**ΣΧΕΤ: Αριθμ. 33120/ΓΔ4 Υ.Α (ΦΕΚ 681/τ. Β΄/6 -3- 2017)**

 Το σχολείο μας, προτίθεται να πραγματοποιήσει μία **τετραήμερη εκδρομή –Πέμπτη πρωί έως Κυριακή βράδυ-** εντός των ημερομηνιών **4-7/4/2018.**

Ως προορισμός ορίζεται η **Καστοριά (μία διανυκτέρευση** την πρώτη μέρα της εκδρομής)και στη συνέχεια **η Θεσσαλονίκη** **(δύο διανυκτερεύσεις τις επόμενες δυο μέρες**).

Θα συμμετάσχουν περίπου **30 μαθητές** και  **4 συνοδοί** **καθηγητές**

Πρόγραμμα εκδρομής

Πέμπτη 4-4-2019 Αναχώρηση από Μυτιλήνη με αεροπλάνο (πρωινή πτήση) και άφιξη στη Θεσσαλονίκη. Αναχώρηση με λεωφορείο για Λουτρά Πόζαρ, Έδεσσα και Καστοριά διανυκτέρευση.

Παρασκευή 5-4-2019. Αναχώρηση από Καστοριά για Πρέσπες, Φλώρινα και Θεσσαλονίκη. Βραδινή έξοδος.

Σάββατο 6-4-2019. Επίσκεψη στο Πλανητάριο, στο εμπορικό κέντρο «Κόσμος», στο ναό του Αγίου Δημητρίου, Μουσείο Κινηματογράφου και Ροτόντα. Βραδινή έξοδος.

Κυριακή 7-4-2019 Αναχώριση από Θεσσαλονίκη για Βεργίνα, Πάρκο Αγίου Νικολάου Νάουσα και τέλος Αεροδρόμιο για επιστροφή στη Μυτιλήνη (βραδινή πτήση).

**ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ**

* 1. Ξενοδοχεία τουλάχιστον **τριών αστέρων.**
	2. Επιπλέον καλό είναι να μας δοθούν δύο τιμές, μία με πρωινό και μία με ημιδιατροφή.
	3. Τα ξενοδοχεία τα οποία θα προταθούν, ένα ή περισσότερα, να αναφέρονται ονομαστικά.
	4. Όλα τα δωμάτια να βρίσκονται συγκεντρωμένα στο ίδιο κτίριο και να προσδιορίζεται η κατηγορία του καταλύματος.
	5. Η διαμονή των καθηγητών σε μονόκλινα δωμάτια.
	6. Μεταφορά με τουριστικό λεωφορείο **καινούργιο** με κλιματισμό, μουσική, μικροφωνική εγκατάσταση, φαρμακείο, ζώνες ασφαλείας το οποίο θα πληροί τις νόμιμες προϋποθέσεις κυκλοφορίας.
	7. Το λεωφορείο θα είναι στη διάθεση των μαθητών **κάθε ημέρα καθ΄ όλη τη διάρκεια της,** στις περιηγήσεις-ξεναγήσεις εντός και εκτός πόλεως**, όσο και στις βραδινές εξόδους.**
	8. Ύπαρξη ομαδικής ασφαλιστικής κάλυψης για όλους τους μαθητές και τους συνοδούς καθηγητές.
	9. Δέκα μέρες μετά την κατοχύρωση του διαγωνισμού, ο μειοδότης είναι υποχρεωμένος να φέρει ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων τη συγκεκριμένη ημερομηνία για τη διαμονή αποκλειστικά και ονομαστικά των μαθητών του σχολείου μας, καθώς και επιβεβαίωση της ναυτιλιακής ή αεροπορικής εταιρείας για την κράτηση των εισιτηρίων.
	10. Μια εβδομάδα πριν την αναχώρηση να είναι διαθέσιμοι οι αριθμοί των δωματίων του ξενοδοχείου ώστε να γίνει η κατανομή των μαθητών.
	11. Από τη συνολική αξία της εκδρομής το 20% θα παρακρατηθεί σαν εγγύηση ακριβούς εκτέλεσής της και θα αποδοθεί μετά την επιστροφή του σχολείου από την εκδρομή.

Προκειμένου και σύμφωνα με την κείμενη νομοθεσία να επιλεγεί το ταξιδιωτικό γραφείο που θα οργανώσει την εκπαιδευτική εκδρομή, παρακαλούμε να μας αποστείλετε - σε περίπτωση που ενδιαφέρεστε – **μέχρι την Τετάρτη 9- 1- 2019 και ώρα 12:.00 στο σχολείο (ταχυδρομικώς ή με οποιοδήποτε άλλο τρόπο**) κλειστή προσφορά.

Θα πρέπει να αναφέρεται **η τελική συνολική τιμή της εκδρομής και η επιβάρυνση ανά μαθητή, όπως προαναφέρθηκε α. με πρωινό και β. με ημιδιατροφή.**

 Εκπρόθεσμες προσφορές δεν θα ληφθούν υπόψη.

Με την προσφορά θα πρέπει να υπάρχει και υπεύθυνη δήλωση ότι το πρακτορείο διαθέτει ειδικό σήμα λειτουργίας ,το οποίο βρίσκεται σε ισχύ.

Οι προσφορές θα ανοιχτούν όπως προβλέπει ο νόμος την ίδια μέρα ενώπιον επιτροπής καθηγητών, αντιπροσώπων των μαθητών και του Συλλόγου Γονέων και Κηδεμόνων.

Το σχολείο θα επιλέξει την προσφορά που θα εγγυάται την ΚΑΛΥΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ της εκδρομής και ΠΡΟΣΙΤΗ στις τιμές.

 Η Διευθύντρια

 **Βαμβακίτου Σταυρούλα**